ΓΡΑΠΤΗ ΕΡΩΤΗΣΗ E-0817/01

υποβολή: Gian Gobbo (TDI) προς την Επιτροπή

(19 Μαρτίου 2001)

Θέμα: Κατάσταση των παιδιών στη Ρουμανία

Η κατάσταση των παιδιών στη Ρουμανία είναι ιδιαίτερα ανησυχητική. Διάφορες ειδησεογραφικές πηγές βεβαιώνουν ότι, συχνά, παιδιά και έφηβοι ρουμάνοι γίνονται, καθημερινά, θύματα βίας και κακοποιήσεων. Ιδιαίτερη ανησυχία εμπνέει η κατάσταση των ορφανών που ζουν εγκαταλελειμμένα στους δρόμους του Βουκουρεστίου και της Τιμισοάρα ή στοιβαγμένα σε απρόσωπα ορφανοτροφεία.

Επιπλέον, πολλά από τα παιδιά αυτά πάσχουν από AIDS και τα δημόσια ρουμανικά νοσοκομεία, συχνά, δεν είναι σε θέση να αναλάβουν το κόστος περίπλοκων ιατρικών θεραπειών.

Άλλο τόσο απαράδεκτη είναι η συστηματική εκμετάλλευση των παιδιών από την εθνική μειονότητα των Rom, εκμετάλλευση που κάποτε φτάνει στο σημείο να προσλαμβάνει μια νέα μορφή δουλείας.

Ερωτώ, λοιπόν, την Επιτροπή:

- τι μέτρα σκέπτεται να λάβει για να βελτιώσει τη ζωή των παιδιών της Ρουμανίας στο πλαίσιο της διαδικασίας διεύρυνσης;

- κατέχει αποδεικτικά στοιχεία για τις δημοσιογραφικές διαδόσεις σχετικά μεποτιθέμενη παράνομη διακίνηση ρουμάνων παιδιών που τίθενται στηνπηρεσία δικτύων παιδεραστίας τα οποία λειτουργούν και εντός της Ευρωπαϊκής Ένωσης, διακίνηση που συνεπάγεται - ορισμένες φορές- ακόμη και την παράνομη αφαίρεση οργάνων, και στην οποία πιστεύεται ότι εμπλέκονται και ορισμένοι διεθνείς ΜΚΟ που αναπτύσσουν δραστηριότητα στη Ρουμανία;

Απάντηση του κ. Verheugen εξ ονόματος της Επιτροπής

(5 Ιουνίου 2001)

Η Κοινότητα παρέχει βοήθεια στη Ρουμανία από το 1990, κυρίως μέσω του προγράμματος Phare, για την αντιμετώπιση του λεπτού θέματος των παιδιών που βρίσκονται σε ιδρύματα. Στην αρχήπερίσχυε η ανθρωπιστική βοήθεια (επισιτιστική βοήθεια, παροχή πετρελαίου θέρμανσης, φαρμάκων, επισκευή και συντήρηση ιδρυμάτων), για την αντιμετώπιση κατάστασης έκτακτης ανάγκης. Ωστόσο, τα τρέχοντα προγράμματα αποσκοπούν στη διευθέτηση των διαρθρωτικών προβλημάτων και στην προώθηση της μεταρρύθμισης του συστήματος παιδικής μέριμνας στη Ρουμανία.

Η Επιτροπή και οι ρουμανικές αρχές εφαρμόζουν πρόγραμμα Phare ύψους 25 εκατ. ευρώ για τηνποστήριξη των εν εξελίξει μεταρρυθμίσεων, οι συνιστώσες του οποίου είναι οι εξής:

- Η δημιουργία και η ανάπτυξη ολοκληρωμένων κοινοτικών σχεδίων παιδικής μέριμνας σε τοπικό επίπεδο, με ιδιαίτερη έμφαση στην πρόληψη της εγκατάλειψης και της ιδρυματοποίησης των παιδιών.

- Η αναδιάρθρωση ή η παύση λειτουργίας των ιδρυμάτων παλαιού τύπου, με την παροχή εναλλακτικών εγκαταστάσεων καιπηρεσιών.

- Η παροχή τεχνικής βοήθειας (χρησιμοποιώντας την πείρα των κρατών μελών με δράσεις αδελφοποίησης, δηλ. με απόσπαση εθνικών εμπειρογνωμόνων στην κυβέρνηση της Ρουμανίας) για να διευκολυνθεί η συνεργασία μεταξύ τωνπηρεσιών του Υπουργείου Εργασίας και Κοινωνικής Προστασίας (σε κεντρικό και τοπικό επίπεδο) και τωνπηρεσιών παιδικής μέριμνας (σε κεντρικό και τοπικό επίπεδο), έτσι ώστε να εξασφαλισθεί η

αποτελεσματικότητα των σφαιρικών πολιτικών κοινωνικής προστασίας της Ρουμανίας στο να στηρίζουν οικογένειες με παιδιά που κινδυνεύουν, και να προλαμβάνουν την εγκατάλειψη και την ιδρυματοποίηση των παιδιών.

- Εθνική εκστρατεία ευαισθητοποίησης της κοινής γνώμης με στόχο την αποφυγή της εγκατάλειψης των παιδιών και την επανένταξή τους στη φυσική τους ή σε θετή οικογένεια.

Όσον αφορά τους ισχυρισμούς για παράνομη διακίνηση παιδιών στη Ρουμανία, η Επιτροπή έχει επίγνωση των ισχυρισμών αυτών που δημοσιεύθηκαν στον τύπο αλλά δεν διαθέτει στοιχεία σχετικά με την ύπαρξη τέτοιων δικτύων.

Όσον αφορά τιςιοθεσίες, η περιοδική έκθεση του 2000 για την πορεία της Ρουμανίας προς την προσχώρηση(1), σημειώνει ότι σύμφωνα με την ισχύουσα νομοθεσία σχετικά με τηνιοθεσία διεθνώς, το συμφέρον του παιδιού δεν αποτελεί κατά τα φαινόμενα αποκλειστικό γνώμονα για τη λήψη αποφάσεων σχετικά με τηνιοθεσία. Επίσης, σημειώνει ότι η Ρουμανία θα πρέπει να εναρμονίσει τη νομοθεσία της με τη Σύμβαση της Χάγης για την Προστασία των Παιδιών και τη Συνεργασία όσον αφορά τηνιοθεσία διεθνώς, καθώς και τη Σύμβαση των Ηνωμένων Εθνών για την Προστασία των Δικαιωμάτων του Παιδιού.

(1) COM(2000)710 τελικό.